39. ΒΑΣΙΛΙΚΟΝ ΔΙΑΤΑΓΜΑ της 31/31 Ιαν. 1953 Περί μεταβολής της διαδικασίας και του τρόπου φορολογίας των επιχειρήσεων παραγωγής χαλβάδων, ζακχαρωδών προϊόντων και ειδών σοκολατοποιΐας. ΄Εχοντες υπ’ όψιν:α)την διάταξιν της παρ. 3 του άρθρ. 8 του Α.Ν. 660/1937, ως αύτη αντικατεστάθη δια του άρθρ. 8 του Α.Ν. 1520/50 κυρωθέντος δια του Νόμ. 1618/1950 και β)την από 28 Ιαν. 1953 γνωμοδότησιν της Επιτροπής του άρθρ. 3 παρ. 4 του αυτού Α.Ν. 660/1937, προτάσει του Υπουργού των Οικονομικών και μετά γνώμην του Συμβουλίου της Επικρατείας, ανακοινωθείσαν δια του υπ’ αριθ. 62 της 30ης Ιαν. 1953 πρακτικού γνωμοδοτήσεως αυτού, απεφασίσαμεν και διατάσσομεν: ΄Αρθρον μόνον.-Από 1ης Φεβρ. 1953 ο φόρος κύκλου εργασιών επί των επιχειρήσεων παραγωγής χαλβάδων, ζακχαρωδών προϊόντων και ειδών σοκολατοποιΐας, υπολογίζεται επί τη βάσει των πραγματοποιούμενων υπό των επιχειρήσεων τούτων ακαθαρίστων εσόδων κατά τας διατάξεις του αρθρ. 1 του Α.Ν. 660/1937, καταργουμένου του κατά τας σχετικάς διατάξεις του από 1ης Φεβρ. 1951 Β.Δ/τος ειδικού τρόπου υπολογισμού, βεβαιώσεως και εισπράξεως του φόρου τούτου, επί τη βάση της υπό των επιχειρήσεων τούτων χρησιμοποιουμένης ζακχάρεως, σταφιδίνης, αμυλοσιροπίου και κακάου. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 